Gamugamo

Tungkol ang artikulong ito sa kulisap na gamugamo na tinatawag din na mariposa. Madalas na ipagkamali ang lumilipad na anay o langgam sa gamugamo. Para sa artikulo tungkol sa mga kulisap na nabanggit, tingnan ang anay at langgam.

Ang gamugamo na mas kilalang mariposa (Espanyol ng paruparo). Posible itong may relasyon sa salita galing sa wikang Hiligaynon na Gamo na ang ibig sabihin ay Gulo. Ang gamugamo ay isang insektong malapit na kamag-anak ng paruparo.  Karamihan sa mga lepidopteran ay mga gamugamo na inakalang nasa mga 160,000 mga espesye ng gamugamo, na karamihan dito ay isasalarawan pa.  Karamihan sa mga espesye ay aktibo sa gabi ngunit mayroon din namang aktibo sa araw at bukang-liwayway o dapit-hapon.

May mga lumilipad na langgam o anay na madalas na tinatawag rin na gamugamo ngunit hindi sila gamugamo. Kadalasang lumalapit ang mga langgam o anay na may pakpak na ito sa mga napagkukunan ng ilaw katulad ng bombilya o apoy mula sa lampara.

Gamugamo sa Pilipinas 
Kulumpon silang kung dumating kapag malapit na ang panahon ng tag-ulan sa Pilipinas ngunit mas nakikita sa Kalakhang Maynila o sa Luzon. Hindi gaanong nakikita ito sa Mindanao kung saan ang pagbagsak ng ulan ay pantay-pantay sa buong taon.

Tingnan din 
 Auximobasis administra
 Pagkakaiba sa pagitan ng mga paru-paro at mga gamu-gamo

Mga sanggunian 

Kulisap